ТСВ е ровинг от стъклени влакна. След това този материал за влагане се обработва допълнително, за да се произведат ТСВ. Доказателствата, с които разполага Комисията, показват, че изнасяните за Съюза от Мароко ТСВ са произведени предимно от ровинг от стъклени влакна.
 (53)
 Таблица 2 показва, че вносът на ровинг от стъклени влакна от Китай в Мароко се е увеличил значително от 2 378 тона през 2019 г. до 7 839 тона през 2020 г. Вносът на ровинг от стъклени влакна от Египет в Мароко също се е увеличил от 1 297 тона през 2019 г. на 3 687 тона през 2020 г. Вносът от Китай и Египет представлява около 90 % от общия марокански внос на ровинг от стъклени влакна за 2019 г. и 2020 г.
 (54)
 PGTEX Morocco SARL заяви, че целият ровинг от стъклени влакна, които използва за производството на ТСВ, е закупен от Китай (без да се закупува никакво количество от Египет), по-специално от своето дружество майка PGTEX China. То също така заяви, че внася този ровинг под код по ХС 7019 12. Вносът по този код отбеляза най-значително увеличение по отношение на вноса от Китай в Мароко.
 (55)
 Значителното увеличение на обема на вноса на ровинг от стъклени влакна от Китай, както и от Египет в Мароко, показва нарастващо търсене на такива материали за влагане в Мароко, което поне отчасти би могло да се обясни с увеличението на производството и износа на ТСВ във и от Мароко през ОП. Това се потвърди и от информацията, предоставена от PGTEX Morocco SARL.
 (56)
 Като се има предвид, че PGTEX Morocco SARL, очевидно единственият износител на ТСВ за Съюза (вж. съображение 49), е закупувал целия ровинг от стъклени влакна от Китай, Комисията не откри доказателства, че ровингът от стъклени влакна от Египет е използван от PGTEX Morocco SARL или от друг производител на ТСВ в Мароко за износ за Съюза. В това отношение вносът на ровинг от стъклени влакна от Китай е започнал да се увеличава от последното тримесечие на 2019 г. нататък, което е тримесечието, през което е създадено дружеството PGTEX Morocco SARL. Средният месечен обем на вноса на ровинг от стъклени влакна от Китай през последното тримесечие на 2019 г. е значително по-висок от средния месечен обем на вноса през предходните периоди. Освен това средният месечен обем на вноса на ровинг от стъклени влакна през 2020 г. (годината, в която PGTEX Morocco SARL започва своето производство) е също много по-висок от средния месечен обем на вноса през последното тримесечие на 2019 г. Въпреки увеличаването на вноса на ровинг от стъклени влакна от Египет в Мароко през 2020 г., Комисията не откри доказателства, че този внос е бил използван за по-нататъшна преработка в ТСВ в Мароко, които впоследствие да бъдат изнасяни за Съюза. Следователно доказателствата, с които разполага Комисията, не подкрепят твърдението, че промяната в схемите на търговия с участието на Египет произтича от практика, чиято цел е да се избегнат антидъмпинговите мерки по отношение на ТСВ от Египет.
 (57)
 След разгласяването групата PGTEX, както и LM Wind